SET พลิกปิดบวกกว่า 9 จุด ตามตปท. หลังดาวโจนส์รีบาวน์แรงกว่า 250 จุด!
SET พลิกปิดบวกกว่า 9 จุด ตามตปท. หลังดาวโจนส์รีบาวน์แรงกว่า 250 จุด! โดยดัชนีปิดตลาดวันนี้ ที่ระดับ 1,776.26 จุด บวก 9.34 จุด หรือ 0.53% มูลค่าการซื้อขาย 5.94 หมื่นล้านบาท
30 มี.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,776.26 จุด บวก 9.34 จุด หรือ 0.53% มูลค่าการซื้อขาย 5.94 หมื่นล้านบาท
10 หุ้นดันดัชนีวันนี้

ด้านนายสุเชษฐ์ สุขแท้ ผู้ช่วยกรรมการผู้จัดการ บล.ไทยพาณิชย์ เปิดเผยกับ “ข่าวหุ้นธุรกิจออนไลน์” ว่าภาวะตลาดหุ้นไทยในวันนี้ ในช่วงเช้าติดลบ แต่ในช่วงบ่ายมีการดีดตัวขึ้นมา มองว่าเป็นการรีบาวน์ธรรมดา ในลักษณะของ technical rebound
โดยการที่ดัชนีฯสามารถดีดตัวขึ้นมาได้ มองว่าเป็นการปรับตัวเพิ่มขึ้นตามตลาดต่างประเทศมากกว่า ซึ่งจะเห็นได้ว่าตลาดฯในภูมิภาคเอเชียมีการปรับตัวเพิ่มขึ้นในหลายประเทศ ยกเว้นบางประเทศที่ปิดทำการในวันนี้
อีกทั้งดัชนีดาวโจนส์ที่รีบาวน์หลังจากที่วานนี้ปรับตัวลดลงค่อนข้างมากจากแรงขายหุ้นในกลุ่มเทคโนโลยี ขณะที่ในวันนี้ดัชนีดาวโจนส์สามารถปรับตัวเพิ่มขึ้นมาได้จากการที่หุ้นกลุ่มดังกล่าวสามารถรีบาวน์ได้
โดยดัชนีดาวโจนส์นิวยอร์กอยู่ที่ระดับ 24,103.11 จุด บวก 254.69 จุด หรือ 1.07% โดยถือเป็นการรีบาวน์หลังจากร่วงลงไปอย่างหนักจากเมื่อวันที่ 28 มี.ค.61 ดัชนีดาวโจนส์ปิดที่ระดับ 23,848.42 จุด เนื่องจากนักลงทุนกระหน่ำขายหุ้นกลุ่มเทคโนโลยี 
สำหรับแนวโน้มภาวะตลาดในสัปดาห์หน้า คาดว่าดัชนีจะแกว่งอยู่ในกรอบแคบๆ พร้อมให้แนวรับ 1,750 จุด แนวต้าน 1,820 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT  มูลค่าการซื้อขาย 7,110.98 ล้านบาท ปิดที่ 552 บาท เพิ่มขึ้น 4 บาท
CPALL มูลค่าการซื้อขาย 2,510.95 ล้านบาท ปิดที่ 88 บาท เพิ่มขึ้น 0.75 บาท
AOT มูลค่าการซื้อขาย 2,140.40 ล้านบาท ปิดที่ 67.50 บาท เพิ่มขึ้น 1.50 บาท
SCC มูลค่าการซื้อขาย 1,819.42 ล้านบาท ปิดที่ 500 บาท เพิ่มขึ้น 6 บาท
EA มูลค่าการซื้อขาย 1,466.97 ล้านบาท ปิดที่ 43.75 บาท ราคาไม่เปลี่ยนแปลง
 
ตลาดหุ้นเอเชีย
